Нарнія

Нарнія — свет у стыле фэнтэзі, створаны Клайвам Стэйплзам Льюісам, які з’яўляецца месцам дзеяння кніг серыі Хронікі Нарніі. Таксама краіна ў гэтым свеце, якая мае вызначаючае значэнне ў касмалогіі.

У Нарні шматлікія жывёлы размаўляюць, жывуць міфічныя стварэнні і магія з’яўляецца ўласцівасцю шматлікіх істот.

Серыя паказвае гісторыю света ад стварэння да канца. Героямі кніг з’яўляюцца людзі, якія прыходзяць з «нашага свету».

 Рэлігія 
Нарнія (нарнійскі свет) створана Асланам, Вялікім Ільвом — Богам, які з’яўляецца стваральнікам усяго міраздання. Шанаванне Аслана з’яўляецца сапраўднай рэлігіяй, якую вызнаюць нарнійцы, адступленне ад якой вядзе да розных пагубных наступстваў. 

Апрача Аслана, вядомы і яго бацька — Імператар-за-морам.

У розныя часы на тэрыторыі Нарніі дзейнічалі Вядзьмаркі, якія адвяргалі шанаванне Аслана і пераследавалі за веру ў Аслана або яе сцвярджэнне.

На поўдні нарнійскага свету, у Тархістане, існуе гідны па нарнійскім меркам культ бога Таш, які патрабуе чалавечыя ахвяры. Пакланенне Таш — адзіная ў свеце Нарніі апісаная рэлегійная практака. Галоўны храм Таш знаходзіцца ў Ташбаане. У храме знаходзіцца вялізарная каменная статуя бога, пакрытая золатам. Існуе павер'е, што той, хто зірне ў вочы Таш, адразу памрэ. Аднак лічыцца, што менавіта такая смерць — мэта жыцця верніка. Вобраз Таш звязаны з жахам, нават у паслядоўніказ рэлігіі ён выклікае страх.

Большасць нарнійцаў лічылі Аслана і Таша фундаментальнымі супрацьлегласцямі.

 Геаграфія 

Нарнія — гэта і весь створаны другасны свет, і краіна, размешчанная ў ягоным цэнтры. Жыццё зарадзілася менавіта там, астатнія краіны былі заселеныя выхадцамі з Нарніі або з іншых светаў.

 Нарнія 

Нарнія — краіна гор, раўнін і пагоркаў, дастатковая частка яе пакрыта лесам. На ўсходзе краіну абмяжоўвае Усходняе мора, на захадзе — велізарныя горы, на поўдні знаходзяцца горы, які адзяляюць краіну ад Арландыі. Поўнач каріны - балоцістая мясцоваць, дзе жывуць кваклі.

Адной з галоўных транспартных артэрый Нарніі З'яўляецца Вялікая рака, якая перасякае ўсю краіну з захаду на ўсход і ўпадае ў Вялікі ўсходні акіян. У вусце ракі на паўвостраве, які пазней стаў востравам, размешчаны замак Кэр-Паравел — рэзідэнцыя ўрада.

 Арландыя 

Невялікае каралеўства, якое на захадзе мяжуе з Тэльмарам, на поўдначы — з Нарніяй, на поўдні — з Тархістанам па рацэ Ветраная стрэлка, мае выхад да Вялікага ўсходняга акаена.

Сталіца — Анвард.

 Тэльмар 

На ўсходзе мяжуе з Нарніяй і Арландыяй.
 Тархістан 
На поўначы — пустыня і мяжа з Арландыяй. На паўднёвым захадзе азёры, з якіх выцякае рака. На гэтай рацэ стаіць сталіца Ташбаан.

 Усходняе Мора 
Мноства астравоў і архіпелагаў усейваюць Усходняе Мора. Найбольш значныя з іх: Гальма, Тэравінфія, Сем Астравоў і Адзінокія Астравы. Імператарам апошніх з’яўляецца нарнійскі кароль, Гальма незалежнае герцагства, Тэравінфія каралеўства.

 Жыхары 
У Нарніі жывуць людзі, гномы, фаўны, кентаўры, дрыяды, кваклі, жывёлы, якія размаўляюць.

 Людзі 
Сыны Адама і Дачкі Евы ўваходзілі ў Нарнію некалькі разоў з Зямлі. Яны і іх нашчадкі насяляюць краіны Нарнійскага свету.

 Гномы 
Аслан назваў іх «Сынамі Зямлі». Сярод гномаў існуюць як мінімум дзве расы: рыжыя гномы і чорныя гномы; адрозненне, якое гучыць у колерах валасоў і барады.

 Жывёлы, якія размаўляюць 
У Нарніі можна сустрэць правобраз многіх жывёл нашага свету. Жывёлы, якія размаўляюць, значна адрозніваюцца ад іх «нямых» сародзічаў.

 Касмалогія 
 Астраномія 
Сузор’і Нарніі адрозніваюцца ад зямных. Узгадваюцца летнія сузор’і Карабель, Молат, Леапард. Паўночная палярная зорка назваецца Вастрыё Кап’я і ярчэйшая за Палярную зорку.

 Шматсусвецце 
Сусвет Нарніі — адзін з бязлікіх сусветаў, сярод якіх і наш з вамі Сусвет, і сусвет Чарна.

 Спосабы патрапіць у Нарнію 

 Праз зялёны пярсцёнак ў Лесе-Паміж-Сусветамі. Так патрапілі Дыгары Кёрк, Полі Пламер, Эндру Кетэрлі, Джадзіс, Фрэнк і ягоны конь ў Нарнію ў першай хроніцы «Пляменнік чараўніка».
 Выклікам Аслана. Так патрапіла першая каралева Нарніі Алёна ў першай хроніцы «Пляменнік чараўніка».
 Праз Гардэроб. Так патрапіла спачатку Люсі, а потым і іншыя дзеці Пэвэнсі ў Нарнію ў другой хроніцы «Леў, Вядзьмарка і Гардэроб».
 Выкліканы праз Рог Сьюзен. Так патрапілі дзеці Пэвэнсі ў Нарнію ў чацвёртай хроніцы «Прынц Каспіян».
 Праз карціну. Так патрапілі Люсі, Эдмунд Пэвэнсі і Юстэс Шкода ў Нарнію ў пятай хроніцы «Заваёўнік зары, або Плаванне на Край Сусвету».
Праз дзверы, якія Аслан ператварыў у партал. Так патрапілі Юстэс Шкода і Джыл Поўл у Нарнію ў шостай хроніцы «Сярэбраны фатэль».
Памёршы ў сваім сусвеце. Так патрапілі Юстэс Шкода і Джыл Поўл; Дыгары Кёрк, Полі Пламер, Пітэр, Эдмунд і Люсі Пэвэнсі ў Нарнію ў семай хроніцы «Апошняя бітва».

Катэгорыя:хронікі Нарніі
Катэгорыя:выдуманыя сусветы